CELEX: 62012CN0268
Language: da
Date: 2012-05-30 00:00:00
Title: Sag C-268/12 P: Appel iværksat den 30. maj 2012 af Cadila Healthcare Ltd til prøvelse af dom afsagt af Retten (Femte Afdeling) den 15. marts 2012 i sag T-288/08 — Cadila Healthcare Ltd mod Kontoret for Harmonisering i det Indre Marked (Varemærker og Design)

25.8.2012   
            
            
               DA
            
            
               Den Europæiske Unions Tidende
            
            
               C 258/10
            
         Appel iværksat den 30. maj 2012 af Cadila Healthcare Ltd til prøvelse af dom afsagt af Retten (Femte Afdeling) den 15. marts 2012 i sag T-288/08 — Cadila Healthcare Ltd mod Kontoret for Harmonisering i det Indre Marked (Varemærker og Design)
   (Sag C-268/12 P)
   2012/C 258/17
   Processprog: engelsk
   
      Parter
   
   
      Appellant: Cadila Healthcare Ltd (ved barrister S. Malynicz)
   
      Den anden part i appelsagen: Kontoret for Harmonisering i det Indre Marked (Varemærker og Design) (KHIM) og Novartis AG
   
      Appellanten har nedlagt følgende påstande
   
   
               —
            
            
               Rettens dom af 15. marts 2012 i sag T-288/08 annulleres.
            
         
               —
            
            
               Harmoniseringskontoret og Novartis AG tilpligtes at bære deres egne omkostninger og at betale sagsøgerens omkostninger.
            
         
      Anbringender og væsentligste argumenter
   
   Appellanten gør gældende, at den anfægtede dom annulleres af følgende grunde:
   
                
            
            
               Retten har overtrådt procesreglementets artikel 113, idet den skulle have afsagt kendelse om, at sagen var blevet uden genstand i lyset af den omstændighed, at det ældre varemærke på tidspunktet for dommen ikke var blevet fornyet, samt at den yderligere seks måneders frist i varemærkeforordningens artikel 47, stk. 3, (1) var udløbet.
            
         
                
            
            
               Vedrørende spørgsmålet om fonetisk lighed, har Retten foretaget en urigtig gengivelse af beviserne og ikke vurderet de faktiske omstændigheder korrekt, og Rettens afgørelse indeholder materielle unøjagtigheder, hvilket skyldes de sagsakter, Retten er blevet forelagt.
            
         
                
            
            
               Retten har undladt at tage hensyn til, at erhvervsvirksomheder medvirkede ved salget af lægemidler.
            
         
                
            
            
               Hvad angår spørgsmålet om visuel lighed har Retten fejlfortolket sin egen praksis med den følge, at begyndelsen i mærker generelt anses for at være det vigtigste, og at i mærker, der er forholdsvis korte, som de i denne sag omhandlede, er de midterste bestanddele ligeså vigtige som bestanddelene i starten og slutningen af tegnet.
            
         
      (1)  Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).